ใครเป็นคอเบียร์คราฟที่เบื่อๆกับเมนูเบียร์จำกัดจำเขี่ยตามร้านอาหารทั่วไปของบ้านเรา มาร้านนี้เลยค่ะ จะละลายตากับเมนูเบียร์ทีมีกันเกินร้อย ดูกันจนมึน เมาตั้งแต่ยังไม่ได้กินเลย แต่ถ้าตัดสินใจไม่ได้จริงๆ ถามพนักงานได้ค่ะ พนักงานร้านมีความรู้เรื่องเบียร์ แนะนำกันได้ หายห่วงค่ะ

ถึงจะเน้นเบียร์ ร้านยังมีเมนูอาหารอีกไม่น้อยค่ะ ทั้งไทย-เทศ ตั้งแต่กับแกล้มยันจานหนักๆ และมีหลากหลายหมวดให้เลือก จะกินสลัด สเต็ก สปาเก็ตตี้(เลือกเส้นเลือกซอสได้) มีหมดค่ะ ในราคาจานละ 100-200 ส่วนตัวเราชอบขาหมูบาวาเรี่ยนของเขาเป็นพิเศษค่ะ อร่อยจนแทบต้องแทะกระดูกกิน แต่อื่นๆก็ใช้ได้ค่ะ ถ้าไม่นับสเต็กฟองเบียร์ที่เหนียวไปหน่อย อื่นๆก็รสชาติดีหมด

ร้านมีที่จอดรถ มาสะดวก บรรยากาศปลอดโปร่ง ชิวๆ ไม่อึมครึมมาก พาครอบครัว แฟน หรือเพื่อนฝูงมาทาน ก็ได้หมด แนะนำเลยค่ะ